



      


   Ikt. szám: ………………………………
Puebla Előnyök Háza Szövetkezet
„Mi értéket teremtünk.”
EGYÜTTMŰKÖDÉSI SZERZŐDÉS
mely létrejött egyrészről a Puebla Előnyök Háza Szövetkezet (székhely: 3100 Salgótarján, Rákóczi út 2. mfszt 3. cégjegyzékszám: 12-02-001655, adószám: 24761235-2-12, bankszámlaszám: 10918001-000000-5722620006, képviselője: Sólyom Sándor Tamás), a továbbiakban Megbízó, másrészről a
	Cég neve:

	Székhelye:

	Cégj.szám:

	Adószáma:

	Bankszámlaszám:

	Cég képviselője:

	Ügyintéző neve:

	Telefonszám:

	E-mail címe:

	Fax szám:

	Mobilszám:

	Puebla Előnyök Háza Szövetkezet munkatárs:


a továbbiakban, mint Megbízott között az alábbi feltételekkel:
I. Előzmények

A Szerződő Felek kijelentik, hogy Megbízó Megbízottat tájékoztatta tevékenységéről, ennek során a Megbízott megismerte hogy:
A Megbízó főtevékenysége magánszemélyek és társaságok számára egy általánosan igénybe vehető előnyrendszer biztosítása szövetkezeti tagságon keresztül, továbbá ennek közvetítése a Multi Level Marketing formai sajátosságainak segítségével.
II. Szerződés tárgya

1. A jelen szerződésben a Felek arra vállalkoznak, hogy egymással kölcsönösen együttműködnek annak érdekében, hogy Megbízó az üzleti tevékenységét minél sikeresebben végezhesse.
2. E szempont alapján Megbízó megbízza Megbízottat, hogy önállóan járjon el új szövetkezeti tagok és potenciális elfogadóhelyek felkutatásában, a velük való szerződéskötés előkészítésében, a szerződés megkötésében, a partnerekkel való folyamatos kapcsolattartásban.
3. Azokat az ügyköröket, amelyekben Megbízó eljárhat a jelen szerződés 1. számú mellékletét képező Meghatalmazás okirat tartalmazza.

III. A Felek jogai és kötelezettségei

1. Megbízó köteles mindazokkal az adatokkal, információkkal ellátni Megbízottat, amelyek szükségesek a sikeres munkavégzéshez.

2. Megbízó kötelezettsége, hogy meghatározott időszakokban oktatást szervezzen, melyek Megbízott részére biztosítják a felkészülést az aktuális feladatokra, valamint lehetőséget adnak a tapasztalatok közös elemzésére, értékelésére.
3. Megbízó köteles, hogy a Megbízó által érvényesen, egyben szabályosan kitöltött, és leadott számla alapján jutalékot fizetni Megbízott részére, amelynek rendszerét a Jutalékfizetési szabályzat tartalmazza.

4. Megbízott köteles minden ésszerű erőfeszítést megtenni annak érdekében, hogy a szerződésben foglaltak maradéktalanul teljesülhessenek. Ennek során az általában elvárható gondossággal a Megbízó érdekeire és utasításaira figyelemmel jár el.

5. Megbízó köteles tájékoztatni a harmadik személyeket képviseleti jogkörének terjedelméről. E kereten belül jogosult arra, hogy Megbízó nevében önállóan a megkötésre kerülő szerződést aláírja, annak módosítására azonban kizárólag a Megbízó írásba foglalt jóváhagyását követően válik jogosulttá.

6. Megbízott nem jogosult arra, hogy olyan társaságnál álljon bármilyen szerződéses jogviszonyban, amely a Megbízóval azonos, vagy hasonló tárgykörű főtevékenységet folytat.
7. Megbízott köteles arra, hogy Megbízó által szervezett oktatásokon részt vegyen. Oktatási naptól való távolmaradása estén, annak pótlásáig terjedő időszakban nem lesz jogosult azon termékkörökben (ügykörökben) eljárni, amelyek az adott oktatás során kerültek a Megbízó részéről bemutatásra. Megbízó jogosult Megbízott tudását és naprakészségét - az oktatási napon elhangzottakból és bármely egyéb módon tájékoztatásként megküldött, Megbízó szolgáltatásaira vonatkozó ismertetőből - vizsga formájában ellenőrizni.
8. Abban az esetben, ha Megbízott további együttműködő felet, személyesen közreműködő tagot vonna be az e szerződésben meghatározottak végzésére, akkor a jutalékfizetési szabályzatban meghatározott mennyiség és mérték figyelembevételével jogosult ezen együttműködő fél, tag által megtermelt eredményből díjat (jutalékot) kapni.

9. Megbízott nem jogosult arra, hogy e tevékenységében alvállalkozót vegyen igénybe. Jogosult ugyanakkor arra, hogy további munkatársakat bevonjon a tevékenységbe, azonban e tekintetben előzetes egyeztetési kényszere van a Megbízóval.

10. Megbízott köteles az e tevékenysége során tudomására jutott adatokat, ismereteket az üzleti titoktartásra vonatkozó szabályok szerint kezelni, azokat más, harmadik személy részére nem adhatja át, kivételt ez alól törvényben meghatározott esetek képviselnek.

IV. Megbízási díj, fizetési feltételek

1. Megbízó a Megbízott eredményes tevékenységéért a jelen szerződés mellékletét képező jutalékszabályzatban meghatározottak szerinti díjat (jutalékot) köteles fizetni.

2. Megbízott az előző pontban meghatározott díjon felül – ellenkező megállapodás hiányában – kézkiadásainak, illetve általános üzleti kiadásainak megtérítését nem követelheti.

3. Megbízott a harmadik szerződő féltől a Megbízó hozzájárulása nélkül semmilyen formában nem fogadhat el díjazást, illetve azt nem köthet ki.

4. A Felek kijelentik, hogy egyéb tekintetben e szerződés elidegeníthetetlen részét képező jutalékszabályzatban foglaltak szerint járnak el.

V. Szerződésszegés
1. Bármelyik fél jelen együttműködési szerződést azonnali hatállyal felmondhatja, ha a másik fél a szerződésben vállalt vagy a 2000. évi CXVII. törvényben foglaltakban fennálló kötelezettségét súlyosan megszegné. A szerződésszegés jogkövetkezményeire egyebekben a Ptk. szabályai az irányadóak.
2. Rendkívüli felmondásra okot adó, különös szerződésszegésnek minősülnek azok az esetek, ha:
a) Megbízó az eredményes munkáért járó jutalékot nem fizetné ki,
b) nem biztosítja a szerződés III/1. pontban foglaltakat,
c) Megbízott a Megbízó érdekeit sértő, veszélyeztető módon végezné tevékenységét,
d) Megbízott ugyanolyan, vagy hasonló profilú társasággal köt szerződést, avagy a személyesen közreműködő tagja ugyanolyan társaság érdekében és tagjaként is eljárna, mint amilyen Megbízóé,

e) Megbízott a jelen szerződés elidegeníthetetlen részét képező Etikai kódexben szereplő előírásokat megsértené.
VI. A szerződés hatálya, megszűnése
1. A jelen szerződést a Felek határozatlan időre szólóan kötik meg, amelynek kezdetéül a jelen szerződés aláírásának napját jelölik meg. Ez alól kivételt képez az az eset, ha a Megbízottal már korábban Megbízó szerződést kötött volna ugyanebben a tárgykörben, mert akkor a szerződés kezdő időpontja a korábban megkötött szerződés időpontjával egyezik meg.
2. A jelen szerződést bármelyik fél felmondhatja. A felmondást annyiban kell indokolni, hogy a kiegyenlítésre való jog megállapítható legyen. A felmondást a naptári hónap utolsó napjára szólóan kell megállapítani. 

3. A szerződés megszűnése rendes felmondás esetén mindkét fél részéről egy évet meghaladó szerződési időszakra vonatkozóan 1 hónap, 2 évre vonatkozóan 2 hónap, 3 évre vonatkozóan 3 hónap, majd minden további év esetén a maximum 3 havi felmondási időt kötik ki a Szerződő Felek.
4. Rendkívüli felmondással élhet bármelyik fél, ha az e szerződésben foglaltakat a másik szándékosan vagy súlyosan megszegi. A rendkívüli felmondás esetén a Felek egymással elszámolni kötelesek.
5. Rendkívüli felmondásra ad okot Megbízott abban az esetben, ha Megbízó hozzájárulása nélkül az e szerződésben foglalt jogait és kötelezettségeit más, harmadik személyre ruházza át.
6. Bármely esetben bekövetkező felmondás esetében a Felek azt egymással írásos formában kötelesek közölni.

VII. Egyéb rendelkezés

1. A jelen szerződés aláírásával egyben a Megbízott kijelenti, hogy más, harmadik személynél a Megbízottal azonos, vagy hasonló tevékenységi körre vonatkozóan nem áll szerződéses jogviszonyban, illetve e tekintetben nem végez tevékenységet.
2. A jelen szerződés módosítására a Felek kikötik az írásos formát.
3. A Felek megállapodnak abban, hogy Megbízó a jogviszony megszűnése esetén azt követően egy évig nem végez olyan tevékenységet, amely jelen szerződéssel azonos tevékenységi körre, területre vonatkozik. Az e pontban megfogalmazott versenykizáró megállapodás külön díjazásaként a Felek rögzítik, hogy azt a jutalékfizetési rendszer tartalmazza annyiban, hogy a jutalékok mértékének megállapításánál ez beépült a kifizetésre kerülő jutalék(ok) mértékébe. 
4. Amennyiben az előző pontban meghatározottakat Megbízott megszegné, úgy akkor az okozott kár mértékéig, de minimum 1.000.000,-Ft, azaz egymillió forint megfizetésére köteles.
5. A jogviszony megszűnését követően Megbízott nem jogosult arra, hogy Megbízó nevében ügyleti képviseletet ellásson, azonban jogosult arra, hogy az általa korábban megkötött szerződéses partnerekkel tartsa a kapcsolatot annak érdekében, hogy a Megbízó számára megrendelés kerüljön leadásra. 

Ez utóbbi esetben a követő jutalék illeti meg.
A Felek a jelen szerződésből eredő esetleges jogvitáikat elsősorban békés úton kívánják rendezni, abban az esetben, ha az nem vezetne eredményre, akkor alávetik magukat a Budai Központi Kerületi Bíróság (1021 Budapest, Budakeszi út 51/b) illetékességének. 

A jelen szerződésben nem szabályozott kérdésekben a Ptk. és az egyéb vonatkozó jogszabályok rendelkezései az irányadóak. 
E szerződést, mely 4 oldalból áll, közös értelmezés után, mint az akaratunkkal mindenben egyezőt, aláírásunkkal látjuk el a lent megjelölt helyen és időben.

